Šiaulių gidas

Uodo šeimos turgelis
2016-04-10 11:00 - 15:00 (Europe/Moscow) | Šiaulių arena
Uodo Šeimos Turgelyje jūsų laukia:
– drabužiai, avalynė ir aksesuarai visai šeimai;
– prekės vaikams, žaislai, vaikiška technika;
– rankdarbiai, smulkmenos buičiai ir namams;
– prekės grožiui ir sveikatai;
– ir viskas ko gali prireikti kiekvienai šeimai 🙂
KADA: Balandžio 10d sekmadienis 11-15 val
KUR: Šiaulių arena, Jablonskio g. 16, Šiauliai
Įėjimas NEMOKAMAS, nes šypsena nieko nekainuoja 🙂

Teatro laboratorijos „Atviras ratas“ spektaklis vaikams „Apie meilę, karą ir kiškio kopūstus“
2016-04-10 12:00 (Europe/Helsinki) | Šiaulių dramos teatras
„Apie meilę, karą ir kiškio kopūstus“ – pokalbis su vaikais apie dalykus, kurie ne tik prajuokina
Gėlės kaip žmonės, žmonės kaip gėlės…
Šie žodžiai tarsi įrėmina spektaklį iš dviejų pusių – pradžios ir pabaigos. Spektaklyje ši daina pražysta įvairiausiomis spalvomis. Veikėjai parodo kaip atsirado gėlės ir šiose pasakose skamba švelnūs, išmintingi žodžiai apie prisirišimą, meilę, kantrybę, pasiaukojimą, godulį, džiaugsmą, gėrį ir blogį.
Jaunuolis iš Persijos, kareivis Prancūzijoje, paprasta japonė mergaitė, žavingas lietuviškas kiškis – veikėjai, kurie spektaklyje yra gėlių atsiradimo priežastys, skatina vaikus jautriai ir atidžiai žvelgti į pasaulį, džiaugtis ir stebėtis jame esančiais reiškiniais.
Spektaklio metu kuriamas ir puoselėjamas sodas. Žiūrovai jaučiasi it sodininkai, gėlės, derlinga žemė, lietus ir saulė – visa išsyk. Dalyvaujantys spektaklyje ir slėpiniuose, kuriuos jis vaizduoja, kuriantys ir patys kuriami. Amžius visai nesvarbus – vaikai ir suaugusieji gali tapačiai stebėtis ir gėrėtis Anos Saksės pasakomis, virtusiomis spektakliu.
Aktoriai prabyla ir žiūrovas regi, kad jo patiriama meilė, liūdesys, gėris ir blogis yra tokie patys visame pasaulyje, kad ir kokioje skirtingoje kultūroje išsipildytų. Spektaklio metu atveriami langeliai ir durelės į įvairiausias vietas, buveines bei erdves, ir pamažu žiūrovas suvokia už kiekvienų durelių ar langelio matantis savo paties sielos dalelę. Taip pasaulis sutalpinamas į mus, o mes – į visą pasaulį.
Išėję iš salės po spektaklio įsiklausykite – daugelis vaikų dainuoja spektaklio pradžioje ir pabaigoje girdėtą dainą. Įsižiūrėkite, jei pamatysite vaiką, žvelgiantį į gėlę (jeigu jų dar bus aplink). Atrodytų, kad taip pirmasis žmogus žvelgė į savo pirmąją dieną.
Spektaklis „Apie meilę, karą ir kiškio kopūstus“ sukurtas pagal latvių rašytojos Anos Saksės knygą „Pasakos apie gėles“, spektaklio režisierius Aidas Giniotis. Istorijas pasakoja, žaidžia ir rimtomis temomis apie meilę, nesantaiką ir net priklausomybę nuo maisto su vaikais kalbasi aktoriai Viola Klimčiauskaitė, Benita Vasauskaitė bei Jonas Šarkus. Muziką sukūrė Vytautas Leistrumas. Dailininkės Lauros Luišaitytės iniciatyva prisimintas šešėlių teatras.

“Apie meilę, karą ir kiškio kopūstus” pagal Anos Saksės pasakas.
Režisierius: Aidas Giniotis.
Vaidina: Benita Vasauskaitė, Viola Klimčiauskaitė, Jonas Šarkus
Muzikos autorius: Vytautas Leistrumas.
Scenografė ir kostiumų dailininkė: Laura Luišaitytė
Šviesų dailininkas: Darius Zabulėnas
Premjera 2013 metų kovo 02d.

Popietė visai šeimai. Svečiuose BACIO vaikų modeliukų mokykla ir PAKALIKAS PIMPAČKIUKAS
2016-04-10 13:00 (Europe/Helsinki) | „Juonė pastuogė”
Į klubą „Juonė pastogė“ grįžta renginiai vaikams!
Sekmadieniais 13.00val. Popietės visai šeimai – smagios dainelės, žaidimai ir konkursai, specialus valgiaraštis mažiesiems. Šį kartą svečiuose MAŽIEJI PRINCAI ir BACIO vaikų modeliukų mokykla (vadovė Jolita Gasaitienė). Vaikų laukia mėgstamiausias personažas PAKALIKAS PIMPAČKIUKAS su savo žaidimais, šokiais ir prizais, o mažieji BACIO modeliukai demonstruos pavasario ILMUSĖS kolekciją.

Teatro laboratorijos „Atviras ratas“ spektaklis „Apie žmogų, nužudžiusį gulbę“
2016-04-10 18:00 (Europe/Helsinki) | Šiaulių dramos teatras
Teatrinis tyrimas/vyksmas/aktas
„Spalio 2d., sekmadienį, apie 17 val. Kauno zoologijos sode buvęs plėšriųjų žvėrių šėrikas R. K. nužudė gulbę giesmininkę (lot. Cygnus cygnus). Pasak R. K., jis labai norėjęs valgyti. Nusikaltėlis vedęs, tačiau faktiškai išsiskyręs. Pastaruoju metu niekur nedirba, gauna 90 lt. invalidumo pensiją, gyvena bendrabutyje. Jam 42 metai.“ („Apie žmogų, nužudžiusį gulbę“, dienraštis „Respublika“, spalio 13 d., ketvirtadienis,1994 m.)
Teatras ATVIRAS RATAS, gyvuojantis jau aštuonerius metus ir savo kūrybinės veiklos pradžioje žiūrovams prisistatęs teatro laboratorijos vardu, grįžta prie savo esminių idėjinių principų. Laboratorijos sąlygomis kuriamas teatrinis tyrimas/vyksmas/aktas „Apie žmogų, nužudžiusį gulbę“ – tai savotiškas kreipimasis į savo bei kito protą, patirtį ir sąžinę, apmąstant žmogaus gimimo, būties ir mirties sąvokas.
Režisieriaus Aido Giniočio suburta kūrėjų komanda kelia dviprasmiškus moralinius klausimus, tačiau net neketina pateikti atsakymų. Tai paliekama XXI a. žiūrovams/stebėtojams, pripratusiems vartoti viską, teatrą – taip pat.
Vaizduotė ir patirtis kuria svajones, o svajonės – ateitį. Mes esame tai, ką svajojame. Nužudę svajonę, mes naikiname save. O naikindami save, sunaikiname kitus.
Rekomenduojama informacija Žiūrovui/Stebėtojui – straipsnių atraštės iš įvairių informacinių šaltinių:
„Gimti per vėlai pavojinga“
„Vaikas nenori lįsti iš pilvo“
„Mano naujagimis kažkoks keistas“
„Laiminga vaikystė – kokia ji XXI amžiuje?“
„Vaikystės traumos palieka žymes žmogaus DNR“
„Ar mūsų gyvenimo scenarijų rašo tėvai?“
„JAV zoosode dramblys Kantrybė užmušė prižiūrėtoją“
„Į zoologijos sodą vilios iš džiaugsmo vizginamos gyvūnų uodegos“
„Gyvūnų prižiūrėtojo diena Kauno zoologijos sode“
„Žaisdami teatrą pradinukai mokosi su džiaugsmu“
„Pradinukų nešuliai – lyg suaugusiųjų“
„Kaip paaiškinti vaikui, kas yra gėjus ir lesbietė?“
„Hormonų audros mokykloje: atsisako eiti į pamoką, nes jaudina mokytoja“
„Chorų konkurse – mažųjų gulbių šokis“
„Sėkmę atnešė “Gulbės” šokis“
„Paauglystė – troškimas gyventi be ribų“
„Kodėl paaugliai kankina save ir kitus?“
„Auksinis“ šiuolaikinis jaunimas: patyčios, išskaičiavimas ir nesibaigiantys vakarėliai“
„N 18: su juo praradau nekaltybę, o jam reikėjo tik sekso“
„Pirmąją meilę geriau pamiršti“
„Mokslininkai viliasi iminę paauglių įsimylėjimo paslaptį“
„Kaip pabučiuoti merginą, kad paskui ji nuolat lauktų tavo bučinių?“
„Naujausias tyrimas: meilė iš pirmo žvilgsnio tėra mitas“
„Senovės Romoje moterų nekaltybė būdavo įamžinama antkapiuose“
„Šeimoje seksualinę partnerių prievartą patiria tiek moterys, tiek vyrai“
„Padėkite: tėtis skriaudžia mamą“
„Smurtą šeimoje kursto alkoholis, žiniasklaida ir kompiuteriniai žaidimai“
„Ar myli smurtautojas savo auką?“
„Nekelsi rankos prieš moterį – pats kentėsi“
„Ar gali auka užauginti normalius vaikus?“
„Ar galima prie vaikų žiūrėti porno filmus?“
„Ar reikia pornografijos mokyklos programose?“
„Ar Dievas žiūri porno?“
„Dažnas smaukymasis – sveikas žmogus“
„Artimųjų mirtį patyrusio vaiko psichologinis portretas“
„Kokia simbolika lydi prietarą, kad sūnus per tėvo laidotuves negali nešti tėvo kryžiaus?“
„Ar gyvūnai jaučia artėjančio šeimos nario mirtį?“
„Kaip jūs manot, ar šiais laikais juodi gedulo rūbai privaloma, ar tai jau atgyvena?“
„Šeimai reikia tėčio!“
„Pagaliau atskleistos tikrosios vyrų – moterų bendravimo paslaptys“
„Kodėl žmonės palaidoję artimą, miršta greičiau?“
„Tyrimas: didžiausia vyrų nuodėmė – geidulys, o moterų – išdidumas“
„Garsiausios Lietuvos moterys vienyjasi: visi vyrai – kiaulės“
„Kai visos ištekėsim, būsim niekam neįdomios“
„Po penkiolikos metų – jau padėvėta“
„Seksas ir santuoka: kas miršta pirmas?“
„Meilė ir žydintis sodas, ir dilgėlių laukas“
„Vyrai nepalieka gerų šeimų, palieka tas, kuriose neįdomu“
„Rami Naujosios Vilnios kasdienybė: niekas niekur neskuba ir neišsižada net senų automobilių“
„Vyrų depresija: dažna, bet slepiama“
„Kaimo pardavėjos kasdienybė: pagiringi „pijokai“, saulėgrąžų lukštai ir gyvenimas skolon“
„Smegenų evoliucija baigėsi – prasideda degradacija“
„Visuomenė, zoologijos sodas, o mes tupim narve“
„Mes esame „chebra“ ir tokia turime išlikti iki galo“
„Tikra meilė tik tarp vyrų?“
„Vyriškas solidarumas prieš moterišką tiesą“
„Tikro draugo prarasti negalima“
„Kiekviena moteris iš bjauriojo ančiuko nori virsti balta gulbe“
„Gulbių šeima tvirta kaip kumštis“
„Gulbė nebylė nuskandino vyrą, gelbėjusį nėščią moterį“
„Gulbės: vandens puošmenos, ar mirtinai pavojingi paukščiai?“
„Iš gulbių galima pasimokyti ištikimybės“
„Siaubinga: chuliganai sušaudė aštuonių gulbių šeimą“
„Jei moteris durnė, galima ją gydyti, jei ji kurva – tokia bus amžinai“
„Kodėl vyrai neverkia?“
„Dėl gulbių – nerimas: paukščiai dingsta vienas po kito“
„Svečiai iš Gulbės žvaigždyno“
„Mėnulis valdo mus!“
„Lokiai ištrūko į laisvę ir sudraskė žmogų“
„Kiaulės gyvens geriau nei žmonės“
„Ar ne per vėlu tiesinti dantis?“
„Kauno zoologijos sodas: kam jis reikalingas?“
„Gyvūnų globėjų etika – numarinti?“
„Kinijos zoologijos sode beždžionė nuplėšė vaiko sėklidę ir ją suėdė“
„Zoologijos sodai – ne pramogai“
„Teises ir laisves turi ne vien tik žmonės, bet ir gyvūnai“
„Apie žmogų, nužudžiusį gulbę“

Režisierius: Aidas Giniotis.
Vaidina: Giedrius Kiela, Danas Kamarauskas, Judita Urnikytė, Justas Tertelis, Tomas Žaibus, Gelminė Glemžaitė ir Jelena Orlova.
Muzika: Piotras Čaikovskis „Gulbių ežeras“.
Scenografė ir kostiumų dailininkė: Ramunė Skrebūnaitė.
Šviesų dailininkas: Donatas Pranckėnas.
Video projekcijos ir garso operatorius: Eimantas Bareikis.
Premjera 2014 metų spalio 22d.

Naisių vasaros spektaklis „Krintant žvaigždei la la la“
2016-04-12 18:00 (Europe/Moscow) | Koncertų salė „Saulė”
Sceninė kompozicija su dainomis ir giesmėmis „Krintant žvaigždei la la la“ (pagal J. Tumo – Vaižganto, poetų K. Binkio ir J. Žlabio – Žengės kūrybą)

Vaidina Naisių vasaros teatro aktoriai:
GAIDYS, senbernis – Tomas Montvila
PETRUTĖ, arbatinės šeimininkė – Gerda Vilimaitė
RUDYS, piršlys – Remigijus Pelenis
PELĖ, PELAGĖJA GRAŽIENĖ – Birutė Kaktytė
GRAŽYS, jos vyras – Arūnas Jokubauskas
KARUSĖ, jo sesuo – Orinta Jazdauskaitė
PANELĖS – Elida Dubinskytė – Šimaitė, Vaida Kavaliauskaitė
KAVALIERIAI – Gytis Pintulis, Valdas Vaitiškis

Režisierė – Regina Steponavičiūtė
Scenos judesys – Vesta Grabštaitė
Scenografas – Galius Kličius

Spektaklio trukmė – 1 val. 20 min.

ĮĖJIMAS SU KVIETIMAIS

Kietimų skaičius ribotas

Koncertas "Sugrįžimai"
2016-04-12 18:00 (Europe/Moscow) | Šiaulių kamerinė salė „Polifonija“
Šiaulių kamerinėje salėje „Polifonija” (Aušros al. 15) balandžio 12 d. 18 val. koncertas „Sugrįžimai”, skirtas VDU profesorės Sabinos Martinaitytės ir pianistės Audronės Eitmanavičiūtės kūrybinės veiklos 30-mečiui.

SABINA MARTINAITYTĖ(g. 1958 Kaune), Kauno valstybinio muzikinio teatro solistė, VDU Muzikos akademijos Dainavimo katedros profesorė, Lietuvos muzikų sąjungos narė, tarptautinės pedagogų asociacijos „XXI amžiaus menas”, tarptautinės asociacijos „Užmiršta opera” narė.
AUDRONĖ EITMANAVIČIŪTĖ Vytauto Didžiojo universiteto Muzikos akademijos Dainavimo katedros docentė, vyresnioji koncertmeisterė, Lietuvos muzikų sąjungos narė, tarptautinės pedagogų asociacijos „XXI amžiaus menas”, tarptautinės operos dainininkų draugijos „Užmiršta opera” narė, „Tarptautinės operos studijos“ vadovė.
MANTAS GACEVIČIUS gimė 1986 m. Kaune. 2007 m. įstojo į Vytauto Didžiojo universiteto Muzikos akademiją, (prof.Sabinos Martinaitytės ir doc.Audronės Eitmanavičiūtės kl.), 2013 metais įgijo magistro laipsnį pedagogikos bei atlikėjo specializacijose. Nuo 2013 metų dainininkas studijas tęsia Mocarteum universitete Austrijoje (prof. Barbara Bonney kl.), Lied žanrą studijavo prof.Breda Zakonik kl. 2014-2015 metais baritonas tapo W.A.Mozart instituto stipendiatu ir savo profesinį meistriškumą tobulino su prof. Josef Wallnig. Mantas Gacevičius daugelio tarptautinių konkursų laureatas, 2016m. atlikti vaidmenis tarptautiniame festivalyje „Oper im Berg”(Austrija).
Solistas jau atliko ne vieną vaidmenį ir operos spektakliuose: G.Verdi, „Rigoletto“ – Marullo (Zalcburg); G.Puccini, „Tosca“ – Sagrestanoir bei Sciaronne (Zalcburg); R.Leoncavallo, „Il Pagliacci“ – Tonio (Munich, Vokietija); Ch.Gounod, „Faust“ – Valentine (Zalcburg, Austrija); W.A.Mozart, „Così fan tutte“ – Guglielmo (Vilnius, Panevėžys); W.A.Mozart, „Le nozze di Figaro“ – Figaro (Kaunas); G.Verdi, „La Traviata“ – Marquiz (Kaunas, Panevėžys); Ch.W.Gliuck, „Der bekehrte Trunkenbold“ – Luck (Panevėžys); V.Klova, „Žalgiris“ – Šviedrys (Kaunas, Tytuvėnai, Druskininkai).
Mantas Gacevičius tris kartus apdovanotas Lietuvos Respublikos prezidentės Dalios Grybauskaitės padėkos raštais.

MARTYNAS ŽUKAUSKASgimė 1993 m. Kelmės rajone, Tytuvėnuose. Mokėsi Tytuvėnų gimnazijoje ir Raseinių meno mokykloje (fleita).
2012 m. – įstojo į Vytauto Didžiojo universiteto Muzikos akademiją. Šiuo metu jis yra IV bakalauro k. studentas ir studijuoja sceninius žanrus prof. S.Martinaitytės ir doc. A.Eitmanavičiūtės klasėse.
M.Žukauskas yra tarptautinių konkursų laureatas: 2013 m. Suomijoje vykusiame tarptautiniame dainininkų konkurse laimėjo I premiją; 2015 m. Kaune vykusiame tarptautiniame dainininkų konkurse „21st Century Art“ laimėjo II premiją.
2014 m. Alytaus miesto teatre pastatytame G. Kuprevičiaus miuzikle „Ugnies medžioklė su varovais“ M.Žukauskas atliko Korifėjo vaidmenį.
M.Žukauskas yra apdovanotas LR Prezidentės D.Grybauskaitės Padėkos raštu už laimėjimus tarptautiniuose konkursuose ir Lietuvos vardo garsinimą.

Nacionalinė M. K. Čiurlionio menų mokyklos simfoninio orkestro koncertas
2016-04-13 17:00 (Europe/Helsinki) | Koncertų salė „Saulė”
Durys atidaromos: likus valandai iki renginio
Renginio trukmė:
Pertraukos: nėra
Vaikai įleidžiami nemokamai: ne
Amžiaus cenzas: nėra
Nuolaidos: netaikomos

Algio Griškevičiaus tapybos, objektų ir fotografijų paroda „Susiliečiančios trajektorijos“
2016-04-14 17:00 (Europe/Moscow) | Šiaulių dailės galerija
Biografija
Algis Griškevičius gimė 1954 m. Vilniuje.
Vidurinę mokyklą baigė 1973 m. ir tais pačiais metais buvo pašauktas į kariuomenę, kurioje tarnavo iki 1975 m.
Nuo 1976 iki 1980 m. dirbo Operos ir baleto teatre dailininko padėjėju.
1980 – 1985 m. studijavo Vilniaus dailės institute (dabar Akademija).
Tuo pat metu , nuo 1980 iki 1990 Algis Griškevičius dirbo Valstybinio Jaunimo teatro vyriausiuoju dailininku – dekoratoriumi.
Nuo 1990 – laisvas menininkas.
Parodose dalyvauja nuo 1986 m.
Surengė 60 personalinių parodų ir dalyvavo virš 100 grupinių parodų Lietuvoje ir užsienyje. Jo darbai eksponuoti tarptautinėse parodose: Latvijoje, Laose, Tunise, Olandijoje, Vokietijoje, D. Britanijoje, Prancūzijoje, Airijoje, Lenkijoje, Rusijoje, Portugalijoje, Švedijoje, JAV, Kroatijoje, Austrijoje, Kinijoje, Belgijoje, Italijoje, Vietname, Ispanijoje, Slovakijoje, Čekijoje, Danijoje, Bulgarijoje, Jungtiniuose Arabų Emyratuose, Kanadoje.
Pastaraisiais metais be tapybos kuria objektus iš medžio, vario ir žalvario bei fotografuoja.

Andriaus Kaniavos koncertas
2016-04-14 18:00 (Europe/Helsinki) | Chaimo Frenkelio viloje
Balandžio 14 d. 18 val. Chaimo Frenkelio viloje (“Aušros” muziejuje) Šiauliuose rinksis ištikimiausi dainų autoriaus ir atlikėjo Andriaus Kaniavos talento gerbėjai. Išskirtiniame koncerte išskirtinai tik vienas Andrius su gitara ir pianinu surengs autorinių dainų koncertą.
Optimizmo ir energijos nestokojantis kūrėjas yra dažnas įvairių dainuojamosios poezijos koncertų dalyvis. Jis – vienas labiausiai mėgstamų publikos, kadangi iš kitų atlikėjų išsiskiria netradiciniu atlikimu, gausiu judesio, ekspresijos. A. Kaniava scenoje – it patrakėlis berniūkštis. Gal todėl jo mielai klausosi ypač daug jaunimo. Ekspresyvumas, gebėjimas išjudinti net ir labiausiai į melancholiją nugrimzdusį klausytoją tarsi atbudina, pakelia aktyviam klausymuisi.
Koncerte skambės naujos ir senos, labiau ir mažiau žinomos A. Kaniavos dainos, kurios bus atliekamos pritariant gitara ar pianinu. Pavasariškame koncerte laukia kelios premjerinės dainos, tačiau galima tikėtis, jog „Tristiebis fregatas“ neš į tolumą, ‚,Fėja“praskris pro klausytojų ausis, o kojos savaime šoks „Meilės klupakojį“.
Visi norintys sustiprinti imunitetą muzikos garsais bei atsikratyti praėjusios žiemos įšalo, kviečiami atitrūkti nuo kasdienybės ir yra be galo laukiami šiame koncerte.

Inga Valinskienė ir grupė. Nauja programa
2016-04-14 19:00 (Europe/Helsinki) | Šiaulių arena
„Dainuoti su gyvai grojančia grupe yra nepaprastas malonumas. Tai išskirtinės akimirkos ir man, ir muzikantams, ir neabejoju, visai publikai“, − sako aksominio balso savininkė Inga Valinskienė. Jau trečiąjį sezoną koncertuodama gyvuose koncertuose su grupe Inga paruošė visiškai naują programą.
I. Valinskienės koncerte skambės visiškai naujos, specialiai Ingai sukurtos dainos, kurios jau puikuojasi Lietuvos topuose ir tampa žiūrovų atpažystamomis ir mėgiamomis. Tai „Saulėgrąžos”, „Mylėjau Jus”, „Tie keliai”, „Bedugnė mėlynų akių”, „Lėk į audrą” bei kitos dar niekur neskambėjusios dainos. Tai kūriniai iš naujausio atlikėjos albumo kuris pasirodys dar šį rudenį. Kaip visada nuoširdi ir atvira savo klausytojams Inga su nekantrumu laukia susitikimo su jais ir žada daug šiltų akimirkų bei jaudinančių premjerų, sušildysiančių šaltą rudens vakarą.
„Labai džiaugiuosi galėdama savo gerbėjams koncertuoti ne tik televizijos ekrane, bet ir koncertų salėse. Kai galiu žiūrėti jiems akis, jausti artimą ryšį, atiduoti save. Mano dainos kaip ir visada – iš visos širdies skirtos jiems. Jos jausmingos ir kalba apie tai, kas mums visiems svarbiausia – apie gyvenimą, meilę – ir laimingą, ir liūdną. Koncerte mes dainuojame drauge ir išgyvename dainomis papasakotas istorijas“, − jausmingai pasakoja Inga.
Geriausių I. Valinskienės dainų gyvo garso koncerte atlikėjai talkins grupė, kurią sudaro profesionalūs ir gerai žinomi muzikantai: Virgilijus Butkevičius – gitara, Vytautas Mundinas – mušamieji, Audrius Jonaitis – saksofonas, klavišiniai, Rolandas Janušas – klavišiniai, akustinė gitara. Virgilijus Butkevičius taip pat atliks savo žinomiausias dainas „Tu mano žmona“, „Atverkime meilei duris“, „Aš nežinau” it kt.
Inga Valinskienė – viena garsiausių Lietuvos dainininkių, filmų garsintoja, aktorė, dainų tekstų ir muzikos kūrėja. Išleisti šeši dainininkės muzikos albumai, net trys iš jų buvo platininiai, o Ingos dainos nuolat puikuojasi grojamiausių radijo dainų topuose.
Inga kuria vaidmenis miuzikluose, TV serialuose, veda televizijos laidas, dalyvavo ir įspūdingus pasirodymus kūrė televizijos šokių projekte.

Donatas Montvydas: "Tai mūsų laikas"
2016-04-15 19:00 (Europe/Helsinki) | Šiaulių arena
Donatas Montvydas neslepia: „Rudens turas buvo sąmoningai praleistas tam, kad galėčiau tinkamai pasirengti artėjantį pavasarį suplanuotam turui ir pabaigti tai, ką pradėjau jau prieš metus – albumą #BLCK“. Donatas laukė ilgai – būtent šiame koncerte realizuos ilgai brandintas idėjas ir svajones, kurių pasiekti padėjo sukaupta ilgametė scenos patirtis.
Kokybiškas garsas, klausytojams dar nepristatytos dainos ir išskirtiniai šou sprendimai, kurių iki šiol atlikėjo gerbėjai dar nematė – visa tai vieninteliame šou arenoje.
Pasak atlikėjo: „Praleidus ištisus metus studijoje, kuriant albumą ir jį pabaigus jauti begalinį norą išlįsti į dienos šviesą ir pagaliau pasidalinti su pasauliu tuo, kas brendo ištisus metus ir ištarti – tai mūsų laikas!“
Ištisus metus kurtą naująjį Donato albumą gerbėjai tūrės progą išgirsti jau balandžio 15d. Šiaulių arenoje.
„Per metus daug susikaupė, aš turiu ką pasakyti, lieka tikėtis žmonių, kurie nori to paklausyti“ – viliasi atlikėjas.
Pagrindinė renginio informacija
Nuolaidos: netaikomos
Nemokamai: vaikai iki 6 metų neužimantys papildomos vietos
Renginio trukmė: 1 val. 30 min.

Steigiamoji Šiaulių universiteto alumnų asociacijos konferencija
2016-04-16 12:00 (Europe/Moscow) | Šiaulių universiteto biblioteka
Balandžio 16 d. 12 val. Šiaulių universiteto bibliotekoje (Vytauto g. 84, 205 aud.) vyks Steigiamoji Šiaulių universiteto alumnų asociacijos konferencija.
Konferencijos metu bus renkamas Šiaulių universiteto alumnų asociacijos prezidentas, formuojama valdyba ir kontrolės komitetas, tvirtinami įstatai.
Pasibaigus konferencijai absolventai bus laukiami neformaliame absolventų vakare, kuris vyks Šiaulių arenos mažojoje konferencijų salėje (J. Jablonskio g. 16). Durys atidaromos – 17:30 val., vakaro programos pradžia – 18 val.
Vakaro metu bus keičiamasi vizitinėmis kortelėmis ir verslo kontaktais, vyks nuotaikingos protų mūšių kovos. Koncertuos universiteto studentai (Agnė Michalenkovaitė, Evaldas Vaikasas, Sonata Sakalauskaitė, Mantas Markušenka).

Aktoriaus Sigito Jakubausko jubiliejinis vakaras "Kambarys"
2016-04-16 18:00 (Europe/Helsinki) | Šiaulių dramos teatras
Eilių autorius – Antanas A. Jonynas

Gintaras Dzidolikas (klavišiniai)
Gintautas Gascevičius (mušamieji)
Eligijus Žilinskas (gitara)

Nemokama treniruotė - "Bodycombat"
2016-04-17 10:00 (Europe/Moscow) | Šiaulių arena
Treniruočių pradžia – 10 val. Trukmė – 1 val.
Vieta – Šiaulių arenos salė (kiekvieną sekmadienį patiksliname kuri)
Atsineškite kilimėlį, vandens ir gerą nuotaiką.
Pasakyk apie renginį savo draugams ir atvykite kartu!
04.17. – „Bodycombat” treniruotė su Samanta Trinkūnaite
04.24. – bėgimo treniruotė su Andriumi Norkumi
05.01. – funkcinė sporto klubo treniruotė kangoo su „ArenaGym”
05.07. – Zumba Master Class.

Grupės „Liūdni slibinai“ koncertas „Viskas netrukus baigsis“.
2016-04-17 16:00 (Europe/Helsinki) | Chaimo Frenkelio viloje
Naujausia „Liūdnų slibinų“ tandemo Aistės Lasytės, Vaido Kublinsko ir Dominyko Vaitiekūno autorinė kūryba, kurios neišgirsite kituose grupės pasirodymuose. Muzika, nepasaldinta poezija ir atviri pokalbiai. Tikras gyvas garsas be mikrofonų ir kolonėlių. Netradicinis formatas, leidžiantis betarpiškai bendrauti su atlikėjais, lyg būtumėte užėję pas juos į svečius. Viename pasirodyme – tik 100 vietų.
Be įsišaknyjusių baimių ir prietarų šįkart „Liūdni slibinai“ siūlo drauge pažvelgti į pabaigas. Darbų pabaigas, santykių pabaigas, laimės, gyvenimo sename bute, malkų, norų ir savo paties pabaigas.

Spektaklis "Diena be melo"
2016-04-17 18:00 (Europe/Helsinki) | Šiaulių kultūros centras
Balandžio 17 d. 18 val. Šiaulių kultūros centre „Domino“ spektaklis „Diena be melo“ (rež. Kostas Smoriginas, vaidina: Edita Užaitė, Gabija Jaraminaitė, Sakalas Uždavinys, Evaldas Jaras). Bilietų kaina 9–15 Eur.
Tai istorija apie draugystę, nuoširdumą, sugebėjimą atleisti ir… žinoma, apie meilę, išlaikančią likimo išbandymus, laiko egzaminus, nugalinčią neviltį ir vienatvę.
Trys studijų bičiuliai, tvirtų drausgystės saitų vienijami jau 20 metų, regis, vieni kitus pažįsta geriau, negu save pačius. Niekaip nerimstantis mergišius, visiškai šeimai atsidavęs nuobodyla ir viskuo nusivylęs, vidutinę amžiaus krizę su visomis pasekmėmis išgyvenantis nevykėlis, kaip įprasta, susitinka dar vienam vyriškų pokalbių vakarui.
Tačiau šis susitikimas nebus toks, kaip būdavo iki šiol. Lyg iš niekur, netikėtai pasirodo trijų draugų buvusi bendrakursė – moteris, kurią prieš dvidešimt metų jie visi laikė savo simpatijų objektu. Be to, ji dar ir labai pasikeitusi…

Sunkiai besimezgant pokalbiui, buvę bendramoksliai prisimena studijų laikų žaidimą „Tiesa“, kuris su kiekvienu ištartu žodžiu vis labiau panašėja į žaidimą su ugnimi… Kaistant atmosferai, draugai išgirsta tokių vienas kito paslapčių, kurios ima kelti rimtą grėsmę jų draugystei. Ar jie išlaikys šį išbandymą?
Labai tikroviškus, žmogaus sielą žiūrovams atveriančius personažus spektaklyje kuria Gabija Jaraminaitė-Ryškuvienė, Evaldas Jaras, Vaidotas Martinaitis, Sakalas Uždavinys, Edita Užaitė, Nerijus Gadliauskas.
„Jūs labai nustebsite, kaip draugystę pakeičia viena diena be melo. Kokius iššūkius ši draugystė priversta išlaikyti, kai prasideda tikras, atviras ir nuoširdus pokalbis“, – režisierius Kostas Smoriginas.
„Tai išskirtinis „Domino“ teatro spektaklis. Jis sukelia dvejopus jausmus: kartais negali sulaikyti juoko, o kartais – ašarų“, – daininkė Inga Valinskienė.
„Nuostabi pjesė, labai gražiai ir subtiliai perteikta. Iš tikrųjų, seniai nemačiau tokio gero spektaklio“, – aktorius Algirdas Dainavičius.
„Labai pozytivus ir gražus spektaklis. Subtiliai papasakota, suvaidinta, surežisuota. Netikėti įspūdžiai!“ – aktorius Marius Jampolskis.
„Labai geras spektaklis. Komedija, kurioje nuo cinizmo puikiai pereinama į užuojautą, supratimą“, – režisierius Adolfas Večerskis.
„Tai pats jautriausias ir audringiausiai sutiktas spektaklis per visus aštuonerius teatro veiklos metus. Džiaugiamės, kad šis pastatymas sukelia tokias dideles emocijas“, – „Domino“ teatro vadovas Egidijus Baranauskas.

Grupės „Šalutinis efektas“ koncertas
2016-04-18 15:00 (Europe/Moscow) | Sauliaus Sondeckio menų gimnazija
Tai unikalaus skambesio profesionalių muzikių duetas, susibūręs Lietuvos viduryje – Kaune. Vedamos noro kurti, improvizuoti, nukeliauti ten, kur dar nebūta, sujungti į vieną visumą tai, kas atsinešta, atrasta, išgirsta ir patirta, Justė Sakalytė (saksofonas, vokalas, klavišinis instrumentas, skudučiai) ir Ingrida Spalinskaitė-Kurienė (koncertinės kanklės) atlieka savo kūrybos muziką, aranžuotas lietuvių tautos šimtametes melodijas ir mėgstamų atlikėjų kūrinius. Jų improvizacijos ir kūryba jau skambėjo Amsterdame (Olandija) vykusiame kasmetiniame lietuvių kultūros pristatymo renginyje „LtArt“, didžiuosiuose Lietuvos miestuose, kur „Šalutinis efektas“ išskirtinės muzikos mylėtojus pakvietė į savo pirmuosius autorinius koncertus, o M. K. Čiurlionio jubiliejinių renginių ciklo koncerte „Čiurlionis įkvepia kurti“ tandemas klausytojus užbūrė specialiai šiai progai kurtomis kompozicijomis.
Šiaulių klausytojams „Šalutinis efektas“ pristatys naujausią savo programą, kurioje duetui talkins būgnininkas ir perkusininkas Vaidas Kasparavičius.
Justė Sakalytė – dainininkė, saksofonininkė, muzikos kūrėja ir aranžuotoja, pedagogė. Ji koncertavo festivaliuose „Kaunas jazz“, „Birštonas jazz“, „Junior jazz“, „Leigo lake“ (Estija), „Bendras faktorius“ ir „Druskomanija“, „Vilnius band“, muzikos maratonuose „Lietuvos muzikų paradas“. Bendradarbiavo projektuose su Bonnie Tyler ir Kauno miesto simfoniniu orkestru, Lietuvos populiariosios scenos atlikėjais Rūta Ščiogolevaite, Donatu Montvydu, grupėmis „Skamp“, „Pelenai“. Dainavo ir grojo koncertiniuose turuose po Europos šalis su LRT, LMTA bigbendais, tarptautiniu džiazo kvintetu „Ground Floor Connection“, tarptautiniu Dorotos Piotrovskos džiazo kvartetu. VII Juozo Pakalnio jaunųjų atlikėjų konkurse ir Jaunųjų džiazo vokalistų konkurse „Sing Jazz“ laimėjo 1-ąsias vietas.
Greta kūrybinės ir koncertinės veiklos Justė Sakalytė vadovauja Vytauto Didžiojo universiteto Muzikos akademijos džiazo katedrai, ten pat dėsto džiazo dainavimą. AGATA organizuojamoje meistriškumo mokykloje „AGATA Langai“ yra viena iš mokytojų, padedančių jauniesiems muzikams siekti savo svajonės. Šešetą metų vadovavo ISM vadybos ir ekonomikos universiteto vokaliniam ansambliui „VOICITY“, o su jaunaisiais muzikos atlikėjais savo patirtimi dalinosi Kauno Juozo Gruodžio konservatorijoje, Vilniaus dešimtmetėje Balio Dvariono muzikos mokykloje, A. Noviko džiazo mokykloje.
Ingrida Spalinskaitė užaugo profesionalių muzikantų šeimoje. Pati kankliuoti pradėjo būdama septynerių. Klaipėdoje mokėsi muzikos mokykloje ir konservatorijoje, o Vilniuje LMTA užbaigė bakalauro ir magistro studijas. Stažavosi Suomijoje, Helsinkio Muzikos akademijoje kantelių klasėje. I. Spalinskaitė yra respublikinių bei tarptautinių konkursų laureatė.
2010 m. baigė mušamųjų instrumentų atlikėjo bakalauro studijas LMTA ir nuo to laiko dirba Kauno miesto simfoniniame orkestre mušamųjų grupės atlikėja, taip pat moko kanklių atlikimo meno Kauno A. Kačanausko muzikos mokykloje.
Muzikiniai projektai bei kolektyvai, kuriuose skambėjo Ingrida ir jos kanklės: duetas su Juste Sakalyte „Šalutinis efektas/Side effect“, kanklių trio ,,Basom“, solo su Kauno kameriniu orkestru, solo su Kauno miesto simfoniniu orkestru, grupė „Twintowns“, ,,Bokšto trio“, ,,Bitlai su kanklėmis“, kanklės su Vilniaus mušamaisiais, kanklės su lietuvių multiinstrumentalistu Sauliumi Petreikiu, kanklių ir arfos duetas (Suomija), ansamblis ‚,Liberte“, projektas su džiazo dainininke Raimonda Vaičiūte, šiuolaikinės operos NOA, kanklės su lenkų etnomuzikante Maria Pomianowska…
Vaidas Kasparavičius – iš Raseinių kilęs būgnininkas. 2002 m. muzikos mokslus tęsė Kauno Juozo Gruodžio konservatorijoje. Šiuo metu atlikėjas studijuoja VDU Muzikos akademijoje džiazo katedroje. Ilgus metus dirbo Kauno muzikinio teatro mušamųjų grupėje. Šiuo metu atlikėjas mušamaisiais instrumentais groja Kauno miesto simfoniniame orkestre bei pučiamųjų instrumentų orkestre „Ąžuolynas“.
Vaidas Kasparavičius koncertavo su dainininkais Egidijumi Sipavičiumi, Linu Adomaičiu, Liudu Mikalausku, Vaida Genyte, Julija Jagorova, Egidijumi Bavikinu, Jurgiu Bruzga, Juste Sakalyte. Taip pat dalyvavo įvairiuose muzikiniuose projektuose, tokiuose kaip: Kaunas Jazz – Julius Vilnonis project, Tv3 projektas „Romeo ir Džiuljeta“, „Operetė Kauno pilyje“ ir kt.

Susitikimas su režisieriumi Jurgiu Matulevičiumi bei galimybė pamatyti jo filmus
2016-04-18 17:00 (Europe/Moscow) | Šiaulių universiteto biblioteka
Balandžio 18 d., 17.00 val. , Šiaulių universiteto bibliotekoje, projekto ,,Lietuviškų kino vakarų ,,Mano Tavo ekranas” seanse susitiksite su ,,Sidabrinės
gervės kiaušiniu” už geriausią studentišką filmą apdovanotu Jurgiu Matulevičiumi, kuris pristatys keturis trumpo metro vaidybinius filmus ,,Anima
Animus”, ,,Auka”, ,,Absurdo žmonės” ir ,,Tardytojas”.
Trumpai apie filmus:
Tardytojas
,,Anima Animus” – 2012-ais metais apdovanotas ,,Sidabrinės gervės kiaušiniu” – pasakoja apie dviejų žmonių, senyvo vienišo vyro (aktorius Valentinas Masalskis) ir mergaitės, pasąmonės susijungimus viename sapne;
,,Auka” – 2013 –ais metais rodyta tarptautiniuose kino festivaliuose ,,Scanorama” ir ,,Kino pavasaris” – pasakoja apie laiką kai Dievas miręs, o žmogus paliktas likimo valiai savo jėgomis kapanotis ir ieškoti atsakymų;
,,Absurdo žmonės” – 2011-ais metais apdovanotas kaip geriausias filmas užsienio kalba Porto studentų filmų festivalyje – pasakoja apie žmonių susvetimėjimą, vartotojišką visuomenę, kuri tiesiog plaukia pasroviui, viena šios visuomenės dalis neįdomi, tiesmuka ir vienoda, kita – iškrypėliška, vulgari gal net brutali, tačiau jos abi yra vienišos;
,,Tardytojas” – pasakoja apie atsakingą KGB darbuotoją (aktorius Aleksas Kazanavičius), kuris repetuoja sučiuptojo tardymą, leidžiasi į jo gyvenimo detales, gilinasi į jo asmenybę ir nejučia ima tapatintis su juo.
Filmų režisierius Jurgis Matulevičius gimė 1988 m. Maskvoje, 2008 m. baigė Vilniaus Antakalnio vidurinę mokyklą ir Balio Dvariono muzikos mokyklą, džiazo specialybę. 2008-2009 m. studijavo istoriją Vilniaus universitete, bet 2010 m. perstojo į kino režisūrą Lietuvos muzikos ir teatro akademijoje. Šiuo metu dirba su vienu ryškiausių Lietuvos režisierių Šarūnu Bartu.
Projektas ,,Lietuviško kino vakarai “Mano Tavo ekranas” – 2015 metais Šiaulių savivaldybės apdovanotas kaip geriausias kultūrinės edukacijos projektas, kuris organizuojamas nuo 2013 metų.
Projektą oraganizuoja VšĮ “Istartas”, iš dalies finansuoja – Lietuvos kultūros taryba prie Lietuvos Respublikos kultūros ministerijos.

PAVASARINIAI ATVIRAVIMAI: MARTYNAS STARKUS KALBINA VYTARĄ RADZEVIČIŲ
2016-04-18 19:00 (Europe/Helsinki) | Šiaulių arena
Populiariausi pastarojo dešimtmečio Lietuvos keliautojai atvyksta į Šiaulius ir vos nusivalę Centrinės Amerikos dulkes, kviečia į ypatingą susitikimą. Dešimtis tūkstančių kilometrų įveikę pačiais įvairiausiais žemynų keliais, vairuodami toli gražu ne pirmos jaunystės automobilius, vyrai turi sukaupę daugybę nuostabių istorijų, kuriomis dega pasidalinti. Ir net po didžiulės sėkmės susilaukusių jų televizijos serijų, parašytų knygų ar net vaidmenų kino filme, jie turi ką papasakoti ir kuo nustebinti. Dar ir dar. Pačios netikėčiausios situacijos, komiški nutikimai ir stebuklingos istorijos – pajusite pašėlusių nuotykių dvasią. Todėl šis šventinis, jaukus, nuotaikingas ir nepakartojamas vakaras taps tikra dovana visiems šio dueto gerbėjams.
Marčius ir Vytaras į susitikimus visuomet atvyksta ne tuščiomis, tad … tikėkitės dovanų!
Pagrindinė renginio informacija
Nuolaidos: netaikomos
Nemokamai: vaikai nemokamai neįleidžiami
Renginio trukmė: apie 1.5 val.

Héctor Palacio (tenoras, Meksika) ir Andriaus Vasiliausko (fortepijonas, Lietuva) koncertas
2016-04-21 19:00 (Europe/Moscow) | Chaimo Frenkelio viloje
2016 m. balandžio 21 d., ketvirtadienį, 19 val. Chaimo Frenkelio viloje (Vilniaus g. 74, Šiauliai) vyks Héctor Palacio (tenoras, Meksika) ir Andriaus Vasiliausko (fortepijonas, Lietuva) koncertas. Renginyje skambės meksikiečių, ispanų, italų autorių dainos, operų arijos, prancūzų kompozitorių kūriniai fortepijonui.

Héctor Palacio – tenoras, kilęs iš Tabasko provincijos Meksikoje. Muziką, dainavimą ir vaidybą H. Palacio studijavo Meksikos nacionaliniame autonominiame universitete (Universidad Nacional Autónoma de México). Kaip solistas atlikėjas debiutavo 1999 m. ir pelnė pripažinimą ne tik Meksikoje, bet ir už jos ribų. 2002 m. koncertavo kartu su pasaulinio garso ispanų operos dainininku Plácido Domingo. Pastaruoju metu Hector Palacio dažnas svečias Vokietijoje. Čia jis koncertuoja su Wiesbadeno miesto Johanno Strausso orkestru, Hanau miesto teatre atlieka pagrindinį vaidmenį Giuseppe Verdi operoje „Traviata”.
Į Lietuvą solistas atvykta jau nebe pirmą kartą. Šį sykį prieš naują koncertinį turą Europoje. Beje, dainavimas ne vienintelis H. Palacio užsiėmimas. Jis taip pat yra žurnalistas, nuolat bendradarbiaujantis su Meksikos laikraščiais, ir pradedantis rašytojas, neseniai išleidęs savo pirmąją knygą.
Andrius Vasiliauskas gimė Vilniuje, garsioje muzikų šeimoje. 1973 m. baigė Nacionalinę Mikalojaus Konstantino Čiurlionio menų mokyklą, studijavo Lietuvos Muzikos ir Teatro akademijoje fortepijono specialybę prof. Aleksandros Juozapėnaitės-Esmaa, o vėliau prof. Olgos Šteinberg, klasėse. Taip pat lankė kamerinį ansamblį prof. Audronės Vainiūnaitės klasėje.
A. Vasiliauskas yra išleidęs penkis fortepijono muzikos kompaktinius diskus, o Lietuvos radijo muzikos įrašų fonduose saugoma virš 200 jo įrašytų solinių ir kamerinės muzikos kūrinių. Pianistas aktyviai koncertuoja nuo 1976 metų. Rengia fortepijono muzikos rečitalius, kamerinės muzikos programas su įvairiais vokalistais ir instrumentalistais, kamerinės muzikos ansambliais. Šalia tradicinio fortepijono muzikos repertuaro pianistas ypatingą dėmesį skiria lietuvių klasikų ir šiuolaikinių fortepijono autorių muzikos atlikimui ir propagavimui Lietuvoje ir užsienio šalyse. Palankių muzikos kritikos atsiliepimų susilaukė vienas iš paskutinių A. Vasiliausko projektų – po Antrojo pasaulinio karo JAV gyvenusių lietuvių autorių fortepijono muzikos programa.
Bilieto kaina – 7 Eur. Senjorams, neįgaliesiems, moksleiviams – 5 Eur.
Bilietai parduodami Chaimo Frenkelio viloje (likus valandai iki koncerto).

Terbakrauskio mugė
2016-04-22 12:00 - 2016-04-23 17:00 (Europe/Moscow) | Pėsčiųjų bulvaras (Vilniaus g.)
Autentiški tautodailininkų, amatininkų darbai
Edukacinės programos
Šventinės dovanos
Kvepiantys gardumynai
Šventinis koncertas
Žaidimai, atrakcijos

ATŠAUKTAS Koncertas "Visas tas kabaretas"
2016-04-22 18:00 (Europe/Helsinki) | Koncertų salė „Saulė”
Evelina Sašenko – vokalas
Paulius Zdanavičius – fortepijonas
Vytautas Skudas – trimitas, fliugelhornas
Kabaretas – tai veiksmas, šaržas, šokis, teatras ir, be abejo, muzika. Prieš keletą dešimtmečių karaliavęs vakarų pasaulyje – Prancūzijoje, Vokietijoje, Olandijoje,JAV – buvo žinomas kaip naktinio gyvenimo akcentas. Vaidinimai vykdavo ne pačios geriausios reputacijos vietose, tačiau kaip ir kiekviena meno rūšis, kabaretas evoliucionavo ir mūsų dienomis šios teatralizuotos dainos skamba pačiose geriausiose salėse, žiūrimiausiuose filmuose, televizijoje ir kitur. Atkeliavęs iki šių dienų šis spalvingas žanras vis dar jaudina klausytoją – juk daugelis – nesvarbu jaunas ar senas – yra matęs legendinius filmus “Kabaretas”, “Mulen Ružas”, “Čikaga” ir kartu su dainininkais niūniavo melodijas, žavėjosi šokiais ir kostiumais.
Charizmatiškoji daininkė naujai įprasmina gerai žinomas melodijas ir kviečia žiūrovus rafinuotai pramogai.

Visų veislių šunų paroda
2016-04-23 10:00 - 2016-04-24 17:00 (Europe/Moscow) | Šiaulių arena
Visų veislių šunų paroda, dalyvauja virš 150 skirtingų šunų veislių, apie 700 dalyvių iš įvairių šalių Lietuva, Latvija, Estija, Rusija, Baltarusija, Suomija, Lenkija.
Parodos metu vyks šunų vikrumo varžybos (agility). Žiūrovai galės nusipirkti šunims skirtų dresūros ir priežiūros priemonių, knygų, maisto, skanėstų.

Nacionalinio Kauno dramos teatro spektaklis „Gentis“
2016-04-23 18:00 (Europe/Helsinki) | Šiaulių dramos teatras
pagal I. Simonaitytės romaną
Vienos dalies spektaklis
Mano genties nebėra. Yra tušti trobesiai. Užkaltos durys ir langai. Ir nors seniai tuščia, aš vis vien grįžtu ten. Mintimis. Grįžtu susitikti.

Režisierius
Agnius Jankevičius

Inscenizacijos autorius
Agnius Jankevičius

Scenografas
Laura Luišaitytė

Šviesų ir video instaliacijos autorius
Vladimiras Šerstabojevas

Vaidina
Inga Mikutavičiūtė
Aleksandras Kleinas
Gabrielė Aničaitė
Jūratė Onaitytė
Gintaras Adomaitis
Kęstutis Povilaitis
Daiva Rudokaitė
Gintautas Bejeris

Nemokama bėgimo treniruotė
2016-04-24 10:00 (Europe/Moscow) | Šiaulių arena
Treniruočių pradžia – 10 val. Trukmė – 1 val.
Vieta – Šiaulių arenos salė (kiekvieną sekmadienį patiksliname kuri)
Atsineškite kilimėlį, vandens ir gerą nuotaiką.
Pasakyk apie renginį savo draugams ir atvykite kartu!
04.24. – bėgimo treniruotė su Andriumi Norkumi
05.01. – funkcinė sporto klubo treniruotė kangoo su „ArenaGym”
05.07. – Zumba Master Class.

Nacionalinio Kauno dramos teatro spektaklis vaikams „Kiškis pabėgėlis“
2016-04-24 12:00 (Europe/Helsinki) | Šiaulių dramos teatras
Muzikinis spektaklis vaikams nuo 2 metų
Linksmas ir žaismingas spektaklis apie rimtą dalyką – emigraciją ir meilę gimtiesiems namams. Spektaklio herojus kiškis, kaip sakydavo mūsų senoliai, išėjo laimės ieškoti. Nesvarbu – kur. Svarbu – kodėl?

Režisierius
Agnė Sunklodaitė

Dailininkas
Ramunė Skrebūnaitė

Kompozitorius
Deividas Gnedinas

Vaidina
Aleksandras Kleinas
Artūras Sužiedėlis
Gabrielė Aničaitė
Henrikas Savickis
Inga Mikutavičiūtė
Neringa Nekrašiūtė
Ridas Žirgulis
Saulius Čiučelis

Lauros studijos koncertas visai šeimai
2016-04-24 13:00 (Europe/Moscow) | „Juonė pastuogė”
Į klubą „Juonė pastogė“ grįžta renginiai vaikams!
Sekmadieniais 13.00val. Popietės visai šeimai – smagios dainelės, žaidimai ir konkursai, specialus valgiaraštis mažiesiems. Svečiuose Lauros studijos mažieji dainorėliai ir Mažųjų Princų personažai. Puiki vieta vaikučių pabiručių gimtadieniams!

Nacionalinio Kauno dramos teatro spektaklis „Akmenų pelenai“
2016-04-24 18:00 (Europe/Helsinki) | Šiaulių dramos teatras
Prisiminimų drama
Aš tapsiu uola Uola kuri susituokė su Akmeniu. Aš ir toliau kalbėsiu žemei Kad ji augintų gėles.

Režisierius
Agnius Jankevičius

Dailininkas
Laura Luišaitytė

Vaidina
Gabrielė Aničaitė
Saulius Čiučelis
Aleksandras Kleinas
Inga Mikutavičiūtė
Henrikas Savickis

————————-
Danielis Danisas – abejose Atlanto pusėse pripažintas kanadiečių rašytojas ir skulptorius, vadinamosios naujosios Kvebeko dramaturgijos atstovas, apdovanotas Kanados vyriausybės ir kitomis premijomis, paskelbtas Prancūzijos Meno ir literatūros riteriu. D. Daniso kūryboje labiausiai vertinama peizazo poetika ir magija, kasdieninių ir simbolinių įvaizdžių perpynimas, kalbos skambumas. Jo žodis atskleidžia kitokio pasaulio, nei mes pažįstame, viziją.
„Akmenų pelenai” – viena iš monologinių jo pjesių, kurioje personažų tarpusavio ryšiai kuriami iš prisiminimų apie jau praėjusius įvykius. Dialogas čia vyksta ne tarp veikėjų, o kiekvieno personažo paties su savimi, ir tuo pačiu su visų mūsų vaizduote. Meilės, mirties ir gražesnės ateities temos D. Daniso poetiškoje dramoje atsiskleidžia intymiais, asmeniškais, sapnus primenančiais monologais. Kiekvienas balsas Daniso pasakojime – kaip atskira giesmė, laukianti aidu atsklindančio atsakymo.
Kiekvienas pjesės veikėjas nori gyvenimą pradėti iš naujo, pamiršti patirtus košmarus, tarsi laukinį žvėrį prisijaukinti džiaugsmą ir nors trumpai jį paglostyti. Tai spektaklis apie šiuolaikinę jaunąją kartą, kurios susvetimėjimas kėlė nerimą „nuoširdiesiems”, kurios infantilumas pykino „brandžiuosius”, kurios familiarumas į nepatogią padėtį statė „diskretiškuosius”, kurios atvirumas, tarsi nuogybė, iki šiol trigdo „nuoširdžiai” jautrius… Karta, kuri neslepia, kad miršta vaikais, kuri, gyvena be prasmės, myli be atsako, kuri kerštauja pati sau. Ji laimės ieško tik iš įskiepytos tradicijos – ir galbūt tai jos tragedija… Bet tragiškumo ši karta nevertina. Tai tiesiog drama be atomazgos. Atomazgos, kurią sukurs nauja karta…

Filmai ,,Etiudas” ir ,,Tiltai” ir susitikimas su režisiere Austėja Urbaite
2016-04-25 17:00 (Europe/Moscow) | Šiaulių universiteto biblioteka
Balandžio 25 d., 17 val. , Šiaulių universiteto bibliotekoje, projekto ,,Lietuviškų kino vakarų ,,Mano Tavo ekranas” seanse susitiksite su Šiaurės šalių kino forumo ,,Scanorama’2015” konkursinės programos „Naujasis Baltijos kinas“ laurete, režisiere Austėja Urbaite, kuri ne tik parodys savo trumpo metro vaidybinius filmus ,,Etiudas” ir ,,Tiltai”, bet ir atsakys į žiūrovų klausimus.
,,Scanoramoje” geriausiu Baltijos šalių trumpametražiu filmu pripažintas perspektyvios režisierės darbas ,,Tiltai” (2015 m., 25 min.) pasakoja apie Oliviją ir Matą, geriausius draugus nuo vaikystės, vėlų rudenį išplaukusius baidare. Jų galvose sukasi kankinančios mintys apie netrukus pasikeisiančius gyvenimus. Abu svajoja apie skirtingą, bet vienodai gražią ateitį. Tačiau prakalbę apie jausmus abu jaunuoliai priversti sugrįžti į realybę. Tai istorija apie bandymą rasti tiltą tarp žmonių ir mokymąsi gyventi čia ir dabar, nes niekada nežinai, kas laukia už kito upės vingio.
,,Sidabrinės gervės kiaušiniui” nominuoo Austėjos Urbaitės trumpo metro vaidybinio filmo ,, Etiudas” (2013 m., 20 min.) siužetas: du aktoriai repetuoja etiudą ir atkuria tikrą savo gyvenimo įvykį. Vėlus vakaras. Vyras po darbo keliauja namo. Žmona laukia jo grįžtančio. Akistata su mirtimi, kurios niekas nesitiki meilės ir juoko kupiną akimirką. Nes kiekvienas žingsnis yra pilnas gyvenimo. Nes kiekvieną akimirką mūsų laukia pabaiga. Filmas sukurtas pagal Jono Meko apsakymą „Etiudas“.
Filmų režisierė Austėja Urbaitė gimė 1991 m. Vilniuje. 2014m. Lietuvos muzikos ir teatro akademijoje baigė vaizdo režisūros studijas. Režisierė sukūrė keturis trumpametražius filmus.
Projektas ,,Lietuviško kino vakarai ,,Mano Tavo ekranas” – 2015 metais Šiaulių savivaldybės apdovanotas kaip geriausias kultūrinės edukacijos projektas, pristatantis iškiliausius ir pradedančius kino kūrėjus bei jų darbus.

Alytaus miesto teatro gastrolės „Coco paslaptis“
2016-04-26 18:00 (Europe/Helsinki) | Šiaulių dramos teatras
„Coco paslaptis“

1 dalies spektaklis
Trukmė 1 val. 30 min.
Premjera 2013 m. gruodžio 31 d.
Režisierė ir inscenizacijos autorė – Dalia Kimantaitė
Dailininkė – Anželika Šulcaitė
Kompozitorius – Mantautas Krukauskas
Vaidina:
Coco Chanel – Inesa Pilvelytė
Lilu – Ona Gudaitytė

Vytauto Stanionio fotografijos
„Coco paslaptis“ – spektaklis apie legendomis apipintą madų pasaulio įžymybę Coco Chanel. Ji – provokatyvi asmenybė, nesitaiksčiusi su gyvenimo kasdienybe, savo talento ir išminties pagalba pakilusi iš skurdo prarajos iki pasaulinio elito gretų, pati kūrusi neeilines istorijas apie save ir plačiai pagarsėjusi „skrajotais posakiais“, kurių ne vienas dar skamba mūsų lūpomis…
„Chanel, lieknutis elegantiškas žvirbliukas, šneki ir gyvybinga kaip genys.“ Ji sėkmingai sukosi mados versle ir susikrovė turtus. Ji pažinojo pasaulio turtinguosius ir galinguosius, su kuriais leisdavo malonias laisvalaikio akimirkas, o kai kurie tapo jos gyvenimo išrinktaisiais. Tačiau nei dėl vieno ji neatsisakė nepriklausomybės ir karjeros, kurios dėka ji tapo žinomiausia ir garsiausia visų laikų dizainerė, verslininkė, meilužė…
Spektaklis skirtas ne tik moterims, bet ir visiems, norintiems suprasti išskirtinės asmenybės bruožus, jos brandos ir sudėtingos kovos už „vietą po saule“ procesą. Sceninis veiksmas lipdomas iš kelių sudėtinių dalių: pažintinės, tragiškosios, provokacinės ir linksmosios.
